Udlejningscampingvogne og telte importeret fra Mongoliet er blandt de ting der skal give Bunken Strand Camping ved Aalbæk nyt liv. Det er de nye forpagtere, Dick og Helle Kooij, der har taget initiativ til de nye muligheder. -          Mange kan godt lide camping, men er måske kun af sted en uge om året. Så kan det godt være lidt for meget at købe en campingvogn, så her giver vi dem muligheden for i stedet at leje en, noget især unge mennesker har benyttet sig af, siger Dick Kooij til TV2/Nord. Også specialtelte importeret fra Mongoliet har allerede været en succes i de første måneder. -          Vi lejer dem ud på daglig basis, og ikke på hytter og andet som ofte er på ugebasis. Vi har mange cyklister der kommer til Skagen for en enkelt eller to dag, så for dem er det det perfekte valg, siger Dick Kooij. Bunken Strand Camping har cirka 700 pladser og har åbent hele sommeren frem til 25.september.

Referat:
På Bunken Strand Camping har nye ejer moderniseret pladsen, så den også kan tiltrække unge campister.